rejauldu/bengali-wikipedia huggingface dataset:
কনক দুর্গা মন্দির ঝাড়গ্রামের চিল্কিগড়ে, ডুলুং নদীর তীরে অবস্থিত একটি প্রাচীন হিন্দু মন্দির।   ইতিহাস  চিল্কিগড়ের সামন্ত রাজা গোপীনাথ সামন্ত এই মন্দিরটি নির্মাণ করেন। স্বপ্নাদেশ পেয়ে, দেবীর নির্দেশ মতো রানির হাতের সোনার কাঁকন দিয়ে রাজা নির্মাণ করান এই মন্দিরের দেবীমূর্তি, নাম হয় ‘কনক দুর্গা’। সেই থেকে মন্দিরটির নাম হয় ‘কনক দুর্গা মন্দির’। ১৯৬০ সালে আসল মূর্তিটি চুরি হয়ে যায়। কিছু বছর পর রাজার বংশধরেরা অষ্টধাতুর একটি কনকদুর্গার মূর্তি মন্দিরে প্রতিষ্ঠা করেন৷২০০৭-২০০৮ সালে, মাও আমলে, দুবার চুরি যায় মূর্তি। প্রতিবারই নতুন করে তৈরি হয় অষ্টধাতুর মূর্তি। বর্তমান মূর্তিটি দেবীর নবনির্মিত মূর্তি।   নরবলি প্রথা  লোকমুখে প্রচলিত, ভগ্নপ্রায় যে প্রাচীন মন্দির রয়েছে তার পশ্চিমপ্রান্তের দালানে এক সময় নরবলি হত। নরবলি হত মহানবমীর রাতে। স্থানীয়রা বলেন,দেবীই নাকি রাজাকে আদেশ দিয়েছিলেন, নরবলি দিয়ে সেই রক্তে তাঁকে স্নান করাতে হবে। সেইমতো নবমীর দিনে নাকি এক যুবক হাজির হয়ে স্বেচ্ছায় হাড়িকাঠে মাথা দেয়। তখন থেকেই নরবলির প্রথা শুরু। এখন নরবলি প্রথা বন্ধ হয়ে গেছে। বন্ধ হওয়ার পেছনেও একটি কাহিনী শোনা যায়। বলিদানকারী ব্যক্তি নির্বাচনের দায়িত্ব রাজার চার কর্মচারীদের ওপর ছিল। একবার, একটি অল্প বয়স্ক ছেলেকে এই কর্মচারীরা বেছে নিয়ে একটি অন্ধকার প্রকোষ্ঠে বন্দী করে রেখেছিল বলির উদ্দেশ্যে। মহানবমীর দিন, ঐতিহ্য অনুসারে, বালকটিকে বলির জন্য হাড়িকাঠের সামনে আনা হলে, ছেলেটি হঠাৎ জোরে জোরে দেবী দুর্গার স্তুতি জপ করতে শুরু করে। এই স্তুতি শুনে রানী গোবিন্দমণি ঘটনাস্থলে ছুটে আসেন এবং দেবীর কাছে করোজড়ে আবেদন করে বন্ধ করেন এই নরবলি প্রথা। বর্তমানে পাঁঠা বলির প্রচলন আছে।   তথ্যসূত্র    বহিঃসংযোগ     বিষয়শ্রেণী:দুর্গা মন্দির বিষয়শ্রেণী:ঝাড়গ্রাম জেলা কl ঝ বিষয়শ্রেণী:পশ্চিমবঙ্গে হিন্দুধর্ম
থাম্ব|শীতপ্রধান অঞ্চলের সবজি ব্রাসেলস স্প্রাউট। এটি দেখতে অনেকটা বাঁধাকপির মতো। শীতপ্রধান অঞ্চলের জনপ্রিয় সবজি ব্রাসেলস স্প্রাউট। ক্রুসেফেরি পরিবারের সবজিগুলোর মধ্যে ব্রাসেলস স্প্রাউটে ক্যান্সার প্রতিরোধী উপাদান- গস্নুকোসিনোলেটসের পরিমাণ সর্বাধিক। এ ছাড়া অন্যান্য কপিজাতীয় সবজির তুলনায় এতে এন্টিঅক্সিডেন্ট, ভিটামিন সি, এ, কে প্রচুর পরিমাণে বিদ্যমান। পুষ্টিগুণ ও স্বাদ বিবেচনায় তাই এই সবজিটি উন্নত বিশ্বে সবার পছন্দ। সাম্প্রতিককালে বাংলাদেশে এটির চাষাবাদ শুরু হয়েছে।   ব্যুৎপত্তি   ব্রাসেলস স্প্রাউট কপিজাতীয় সবজি। অনেকটা বাঁধাকপির মতো। প্রতিটি পাতার গোড়ায় বাঁধাকপির মতো একটি করে ছোট কুঁড়ি হয়। এ কুঁড়ি বা বাডটি ব্রাসেলস স্প্রাউট, যা খাওয়া হয়। এমনিতেই কপিজাতীয় সবজিগুলোয় ক্যান্সার প্রতিরোধী উপাদান বেশি থাকে। অন্যান্য কপিজাতীয় উদ্ভিদের মতো এটিও ভূমধ্যসাগর অঞ্চলে প্রথম পাওয়া যায়। পঞ্চম দশকে উত্তর ইউরোপে প্রথম এর সন্ধান সম্বন্ধে অবগত হওয়া যায়। ত্রয়োদশ শতাব্দীতে বেলজিয়ামের ব্রাসেলসে এটির চাষ শুরু হয়। এই তথ্যসূত্রের সময়কাল ১৫৮৭ সাল। ষোড়শ শতাব্দীতে এর দক্ষিণ নেদারল্যান্ডে এটি ক্রমশও জনপ্রিয় হয়ে ওঠে।  তথ্যসূত্র  বিষয়শ্রেণী:ভোজ্য উদ্ভিদ বিষয়শ্রেণী:শাক বিষয়শ্রেণী:সবজির ক্ষুদ্র সংস্করণ বিষয়শ্রেণী:বেলজীয় রন্ধনশৈলী বিষয়শ্রেণী:বেলজীয় উদ্ভাবন
চিকি সরকার ১৯৭৯ সালে জন্মগ্রহণকারী কলকাতার একজন বই প্রকাশক। তিনি জুগারনট বুকস-এর একজন সহ-প্রতিষ্ঠাতা।   পটভূমি  চিকি সরকার একটি বাঙালি পরিবারে জন্মগ্রহণ করেছিলেন, তিনি সাংবাদিক ও সংবাদপত্রের মালিক অভীক সরকার এবং তার স্ত্রী রাখি সরকারের কন্যা। অভীক সরকার সেই পরিবারের অন্তর্গত যেটি কলকাতাভিত্তিক আনন্দ বাজার পত্রিকা মিডিয়া গ্রুপ পরিচালনা করে, যা প্রথম ১৮৭৬ সালে প্রতিষ্ঠিত হয়েছিল।   কর্মজীবন  তিনি লন্ডনভিত্তিক কোম্পানি ব্লুমসবারি পাবলিশিং-এর সাথে প্রকাশনার মাধ্যমে তার কর্মজীবন শুরু করেন। তিনি সেখানে সাত বছর কাজ করেন এবং পরে ২০০৬ সালে দিল্লিতে চলে আসেন এবং র‍্যান্ডম হাউসে যোগ দেন। ২০১১ সালে চিকি সরকার পেঙ্গুইন বুকস ইন্ডিয়ার প্রকাশক হন। ২০১৩ সালে, প্রকাশক পেঙ্গুইন বুকস এবং র‍্যান্ডম হাউস একত্রিত হয় এবং সরকারকে ভারতের প্রকাশনা প্রধান করা হয়। দুই বছর পর, ২০১৫ সালে, তিনি তার নিজস্ব প্রকাশনা সংস্থা, "জুগারনট বই" জুগারনট  স্থাপন করেন।  একজন ওয়ার্ল্ড ইকোনমিক ফোরাম ইয়াং গ্লোবাল লিডার, সরকার একজন ফরচুন ইন্ডিয়ার সবচেয়ে শক্তিশালী নারী, ফোর্বস ২০১৮ ডব্লিউ-পাওয়ার ট্রেলব্লেজার এবং ইকোনমিক টাইমস-এর ২০১৫ সালের রাইজিং উইমেন লিডার হন।   ক্যারিয়ার টাইমলাইন    ব্লুমসবারি পাবলিশিং ১৯৯৯-২০০৬  র‍্যান্ডম হাউস ২০০৬-২০১১ প্রতিষ্ঠাতা প্রকাশক  পেঙ্গুইন বুকস ইন্ডিয়া ২০১১-২০১৩  পেঙ্গুইন র্যান্ডম হাউস ২০১৩-২০১৫  জুগারনট বুকস-এর প্রতিষ্ঠাতা-প্রকাশক ২০১৫–বর্তমান   জুগারনট বুকস  ২০১৫ সালে, সরকার তার নিজস্ব প্রকাশনা হাউস, জুগারনট বুকস, প্রতিষ্ঠা করেন যার নিজস্ব অ্যাপ রয়েছে। জুগারনাটের বিনিয়োগকারীদের মধ্যে রয়েছে নন্দন নিলেকানি, নীরজ আগরওয়াল এবং ভারতী এয়ারটেল ।  অপেশাদার লেখকদের গল্প সরাসরি আপলোড করার জন্য জুগারনট অ্যাপের নিজস্ব লেখার প্ল্যাটফর্ম রয়েছে।  জুগারনট নিম্নলিখিত লেখকদের লেখা বই প্রকাশ করেছে:   অভিজিৎ ব্যানার্জী, এসথার ডুফলো  উইলিয়াম ডালরিম্পল  অরুন্ধতী রায়  আদিত্য তিওয়ারি  নন্দিনী সুন্দর  পেরুমল মুরুগান  শ্যাম শরণ  মনু এস পিল্লাই  রাজদীপ সরদেশাই  সৌরভ গাঙ্গুলী  টুইঙ্কেল খান্না  সানি লিওন  ইয়াসির উসমান  রজত গুপ্ত  আবদুল্লাহ খান 'পাটনা ব্লুজ'-এর লেখক আবদুল্লাহ খান, লেখক হওয়ার দীর্ঘ সংগ্রামের বিষয়ে  টনি জোসেফ  জুগারনট বুকস ২০২০ সাল থেকে কাজ করা বন্ধ করে দিয়েছে।   বহিঃসংযোগ    টেড-টক: চিকি সরকার: কীভাবে ভারতের স্মার্টফোন বিপ্লব একটি নতুন প্রজন্মের পাঠক এবং লেখক তৈরি করছে   তথ্যসূত্র   বিষয়শ্রেণী:২১শ শতাব্দীর ভারতীয় ব্যবসায়ী বিষয়শ্রেণী:২১শ শতাব্দীর ভারতীয় নারী ব্যবসায়ী বিষয়শ্রেণী:২০শ শতাব্দীর ভারতীয় ব্যবসায়ী বিষয়শ্রেণী:২০শ শতাব্দীর ভারতীয় নারী ব্যবসায়ী বিষয়শ্রেণী:পশ্চিমবঙ্গের নারী ব্যবসায়ী বিষয়শ্রেণী:কলকাতার ব্যবসায়ী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
জিৎ গাঙ্গুলী ভারতের একজন বিখ্যাত সংগীত পরিচালক এবং গায়ক।http://www.imdb.com/name/nm1188199/ তিনি শুধু বাংলায়ই নয়, হিন্দিতেও সংগীত পরিচালনা করেছেন। মুম্বইয়ের একটি সংষ্কৃতিমনা পরিবারে জন্মগ্রহণ করেন তিনি। মাত্র ৩ বছর বয়সে সংগীতের দুনিয়ায় প্রবেশের ইচ্ছা জাগ্রত হয়েছিল তার মনে। কলকাতার বিখ্যাত সংগীতজ্ঞ ব্যক্তি কলি গাঙ্গুলীর নিকট তিনি উপমহাদেশীয় সংগীত সংগীত শেখেন। কলি গাঙ্গুলীই তার পিতা এবং 'গুরু'। পক্ষান্তরে তিনি কার্লটন কিটোর নিকট পাশ্চাত্য সংগীত শেখেন। সংগীতের এই দুই ধারায় পারদর্শী হয়ে তিনি বলিউড এবং টলিউডে অনবদ্য কিছু সংগীত পরিচালনা করেন।  তালিকা    সাল  চলচ্চিত্র  ভাষা  কিছু তথ্য ২০১৪  সিটি লাইটস  হিন্দি   ২০১৪  গেম  বাংলা   ২০১৪  চিরদিনই তুমি যে আমার ২  বাংলা   ২০১৪  ইয়াঙ্গিস্তান  হিন্দি   ২০১৪  দ্য রয়েল বেঙ্গল টাইগার  বাংলা   ২০১৩  মজনু  বাংলা   ২০১৩  রংবাজ  বাংলা   ২০১৩  বস  বাংলা   ২০১৩  লাইফ ম্যায় হাঙ্গামা হ্যায়  হিন্দি   ২০১৩  রকি  বাংলা   ২০১৩  আশিকি ২http://www.bollywoodhungama.com/movies/features/type/view/id/5053  হিন্দি   ২০১২  বাপি বাড়ি যা  বাংলা   ২০১২  চ্যালেঞ্জ ২  বাংলা   ২০১২  একলা আকাশ  বাংলা   ২০১২  রাজ ৩  হিন্দি   ২০১২  পাগলু ২  বাংলা  ২০১২  শিরি ফরহাদ কি তো নিকার পরি  হিন্দি  ২০১২  আওয়ারা  বাংলা   ২০১২  জানেমন  বাংলা   ২০১২  লে হালুয়া লে  বাংলা  ২০১২  ১০০% লাভ  বাংলা   ২০১২  ব্লাড মানি  হিন্দি  ২০১১  সিস্টেম  বাংলা   ২০১১  রোমিও  বাংলা   ২০১১  ফান্দে পড়িয়া বগা কান্দে রে  বাংলা   ২০১১  ভোরের আলোhttp://timesofindia.indiatimes.com/speednewsshow/7719030.cms  বাংলা   ২০১১  পাগলু  বাংলা   ২০১০  কেল্লাফতে  বাংলা   ২০১০  মুম্বাই কাটিং  হিন্দি   ২০১০  সেদিন দেখা হয়েছিল  বাংলা   ২০১০  মন যে করে উড়ু উড়ু  বাংলা   ২০১০  টার্গেট  বাংলা   ২০১০  দুই পৃথিবী  বাংলা   ২০১০  জোশ  বাংলা   ২০১০  অমানুষ  বাংলা   ২০১০  থানা থেকে আসছি  বাংলা   ২০০৯  বলো না তুমি আমার  বাংলা   ২০০৯  দুজনে  বাংলা   ২০০৯  প্রেম আমার  বাংলা   ২০০৯  কেন কিছু কথা বলো না  বাংলা   ২০০৯  নীল আকাশের চাঁদনী  বাংলা  ২০০৯  পরাণ যায় জ্বলিয়া রে  বাংলা   ২০০৯  মর্নিং ওয়ার্ক  হিন্দি  ২০০৯  সাত পাকে বাঁধা  বাংলা   ২০০৯  চ্যালেঞ্জ  বাংলা   ২০০৯  জ্যাকপট  বাংলা   ২০০৮  বর আসবে এখুনি  বাংলা   ২০০৮  খুলে আসমান কি নিচে  উর্দু   ২০০৮  চিনতি চিনতি ব্যাং ব্যাং  হিন্দি   ২০০৮  লাল কাল  বাংলা   ২০০৮  চিরদিনই তুমি যে আমার  বাংলা   ২০০৮  লাভ  বাংলা   ২০০৮  মন মানে না  বাংলা   ২০০৮  প্রেমের কাহিনী  বাংলা   ২০০৭  টাইগার  বাংলা   ২০০৭  আই লভ ইউ  বাংলা   ২০০৭  মিনিস্টার ফাটাকেষ্ট  বাংলা   ২০০৬  এরই নাম প্রেম  বাংলা   ২০০৬  ঘটক  বাংলা   ২০০৬  হিরো  বাংলা   ২০০৬  নায়ক  বাংলা   ২০০৬  এমএলএ ফাটাকেষ্ট  বাংলা   ২০০৬  প্রিয়তমা  বাংলা   ২০০৬  রিফিউজি  বাংলা   ২০০৫  নিশান  বাংলা   ২০০৫  শুভদৃষ্টি  বাংলা   ২০০৫  যুদ্ধ  বাংলা   ২০০৪  বন্ধন  বাংলা   ২০০৪  প্রেমী  বাংলা  প্রথম সংগীত পরিচালিত বাংলা চলচ্চিত্র ২০০৩  মুড্ডা-দ্য ইস্যু  হিন্দি  প্রীতম চক্রবর্তীর সাথে ২০০২  মেরে ইয়ার কি শাদি হ্যায়  হিন্দি  প্রীতম চক্রবর্তীর সাথে ২০০০  তেরে লিয়ে  হিন্দি  প্রীতম চক্রবর্তীর সাথে   তথ্যসূত্র   বহিঃসংযোগ    ইন্টারনেট মুভি ডেটাবেজ-এ জিৎ গাঙ্গুলীর ডিস্কোগ্রাফি  বিষয়শ্রেণী:ভারতীয় শিল্পীদের ডিস্কোগ্রাফি বিষয়শ্রেণী:জিৎ গাঙ্গুলী
শেখ রুকন-উদ-দিন আবুল ফাতেহ (পাঞ্জাবি: شیخ رکن الدین ابوالفتح; আনুমানিক ১২৫১ – আনুমানিক ১৩৩৫), সাধারণত শাহ রুকন-ই-আলম ("বিশ্বের স্তম্ভ") নামে পরিচিত, ১৩শ এবং ১৪শ শতাব্দীর একজন বিশিষ্ট পাঞ্জাবি সুফি সাধক ছিলেন। তিনি মুলতানের (বর্তমান পাঞ্জাব, পাকিস্তান) বাসিন্দা ছিলেন এবং সোহরাওয়ার্দীয়া তরিকার অন্তর্ভুক্ত ছিলেন।   মুলতানে তার মাজার পাঞ্জাবের অন্যতম গুরুত্বপূর্ণ ঐতিহাসিক ও সাংস্কৃতিক স্থান হিসেবে বিবেচিত হয়।   জীবনী    সমাধি  এই সুফি ব্যক্তিত্বকে আজও শ্রদ্ধার সাথে স্মরণ করা হয়ে থাকে এবং তার মাজার  পুরো দক্ষিণ এশিয়া থেকে প্রতি বছর প্রায় এক লাখ জিয়ারতকারী জিয়ারতের উদ্দেশ্যে আসেন। Over 100,000 pilgrims yearly as visitors UNESCO World Heritage website, Published 30 January 2004, Retrieved 20 March 2021 শাহ মেহমুদ কুরেশি বর্তমান সাজ্জাদানাশিন এবং শাহ রুকন-ই-আলমের মাজারের রক্ষক।   এই মাজারটি ইউনেস্কোর ওয়ার্ল্ড হেরিটেজ সাইট হিসাবে অস্থায়ী তালিকায় রয়েছে।    স্মারকলিপি    শাহ রুকন ই আলম, সাধুর নামে নামকরণ করা হয়েছে, এটি মুলতান শহরের একটি স্বায়ত্তশাসিত শহর।  মুলতান এবং করাচির মধ্যে একটি দৈনিক ট্রেন সার্ভিস শাহ রুকন-ই-আলম এক্সপ্রেস তার নামে নামকরণ করা হয়। লোকোমোটিভের অভাবে এটি ২০১১ সালের ফেব্রুয়ারিতে স্থগিত করা হয়েছিল। More trains may be suspended Dawn (newspaper), Published 2 February 2011, Retrieved 18 March 2021   আরো দেখুন    বাহাউদ্দিন জাকারিয়া  ক্বারী মুহাম্মদ মুসলেহউদ্দিন সিদ্দিকী  সোহরাওয়ার্দীয়া   তথ্যসূত্র    বহিঃসংযোগ   বিষয়শ্রেণী:১৩৩৫-এ মৃত্যু বিষয়শ্রেণী:১২৫১-এ জন্ম বিষয়শ্রেণী:মুলতানের ব্যক্তি বিষয়শ্রেণী:আরবি ভাষার লেখা থাকা নিবন্ধ
গবলিন: নিঃসঙ্গ এক দেবতার গল্প () একটি দক্ষিণ কোরীয় টেলিভিশন ধারাবাহিক নাটক। এতে অভিনয় করেছেন কিম গো-ইয়ুন, লি ডং-উক, ইউ ইন-না এবং ইউক সুং-জাই। নাটকটি ২০১৬ সালের ২ ডিসেম্বর থেকে ২০১৭ সালের ২১ জানুয়ারি পর্যন্ত কেবল নেটওয়ার্ক টিভিএনে প্রচারিত হয়। নাটকটি লিখেছেন কিম ইউন-সুক।  তথ্যসূত্র  বিষয়শ্রেণী:কোরীয় ভাষার টেলিভিশন অনুষ্ঠান বিষয়শ্রেণী:স্টুডিও ড্রাগনের টেলিভিশন ধারাবাহিক বিষয়শ্রেণী:টিভিএন (দক্ষিণ কোরীয় টেলিভিশন চ্যানেল)-এর টেলিভিশন ধারাবাহিক বিষয়শ্রেণী:২০১৬-এ অভিষিক্ত দক্ষিণ কোরীয় টেলিভিশন ধারাবাহিক বিষয়শ্রেণী:২০১৭-এ সমাপ্ত দক্ষিণ কোরীয় টেলিভিশন ধারাবাহিক
thumb|চাঁচড়া শিব মন্দির। চাঁচড়া শিব মন্দির বাংলাদেশের যশোর জেলার চাঁচড়ায় অবস্থিত। এটা ১৬৯৬ খ্রিস্টাব্দের দিকে মনোহর রায় নির্মাণ করেন। বাংলাদেশ প্রত্নতত্ত্ব অধিদপ্তর চাঁচড়া শিব মন্দিরকে সংরক্ষিত স্থাপনা হিসেবে ঘোষণা করেছে।  বর্ণনা thumb|মন্দিরের গায়ে টেরাকোটার নঁকশা। মন্দিরটি ‘আট-চালা’ ধরনের মন্দির। ‘আট-চালা’ রীতি বাংলার মন্দির স্থাপত্যকলার বিশেষ এক ধরনের রীতি যেখানে বর্গাকার বা আয়তাকার গর্ভগৃহের ‘চৌ-চালা’ ছাদের উপরে আরেকটি ছোট ‘চৌ-চালা’ ছাদ তৈরি করা হয়। শিব মন্দিরটির সামনের দিকের তিনটি খিলান যুক্ত প্রবেশদ্বার আছে এবং পুরো মন্দিরের সন্মুখভাগ পোড়ামাটির ফলকে চমৎকার ভাবে অলংকৃত।  চিত্রশালা   আরও দেখুন  বাংলাদেশের প্রত্নতাত্ত্বিক স্থানের তালিকা তথ্যসূত্র   বিষয়শ্রেণী:যশোর জেলার হিন্দু মন্দির বিষয়শ্রেণী:শিব মন্দির বিষয়শ্রেণী:যশোর জেলার দর্শনীয় স্থান বিষয়শ্রেণী:যশোর জেলার প্রত্নতাত্ত্বিক স্থাপনা বিষয়শ্রেণী:বাংলার মন্দির স্থাপত্য বিষয়শ্রেণী:১৭শ শতাব্দীর হিন্দু মন্দির
মুহাম্মদ খান আছকজাই () একজন পাকিস্তানি রাজনীতিবিদ যিনি বালুচিস্তানের ২৩ তম গভর্নর হিসাবে দায়িত্ব পালন করেছিলেন।    জন্ম ও প্রাথমিক জীবন    পরিবারিক জীবন  তিনি আবদুল সামাদ আছকজাইয়ের ছেলে এবং রাজনীতিবিদ মাহমুদ খান আছকজাই ও হামিদ খান আছকজাইয়ের বড় ভাই।  তিনি পাঞ্জাব বিশ্ববিদ্যালয়, স্ট্রাথক্লাইড বিশ্ববিদ্যালয় এবং হার্ভার্ড বিশ্ববিদ্যালয় থেকে স্নাতক ডিগ্রি অর্জন করেছেন। http://governorbalochistan.gov.pk/governor.html   রাজনৈতিক ও কর্মজীবন  তিনি পাখতুনখোয়া মিলি আওয়ামী পার্টির সাথে যুক্ত এবং বেলুচিস্তানের বিশিষ্ট আছকজাই রাজনৈতিক পরিবারের সদস্য। আছাকজাই ১১ জুন ২০১৩ সালে বেলুচিস্তানের গভর্নর নিযুক্ত হন।  তিনি সেপ্টেম্বর ২০১৮ সালে গভর্নর পদ থেকে পদত্যাগ করেছেন।    আরও দেখুন    তথ্যসূত্র    বহিঃসংযোগ   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী বিষয়শ্রেণী:পশতু ব্যক্তি বিষয়শ্রেণী:পশতুনখোয়া মিলি আওয়ামী পার্টির রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:পাকিস্তানি রাজনীতিবিদ বিষয়শ্রেণী:১৯৩০-এ জন্ম
র্দ্জোগ্স-ছেন-গ্রুব-দ্বাং () তিব্বতী বৌদ্ধধর্মের র্ন্যিং-মা ধর্মসম্প্রদায়ের একটি অন্যতম প্রধান অবতারী লামার সাম্মানিক উপাধি।  তালিকা র্দ্জোগ্স-ছেন-দ্পোন-স্লোবনামচিত্রজীবনকালওয়াইলি প্রতিলিপিকরণ প্রথম  পে-মা-রিগ-'দ্জিন  100px ১৬২৫-১৬৯৭  pe ma rig 'dzin দ্বিতীয়  'গ্যুর-মেদ-থেগ-ম্ছোগ-ব্স্তান-'দ্জিন  100px  ১৬৯৯-১৭৫৮   'gyur med theg mchog bstan 'dzin তৃতীয়  ঙ্গেস-দোন-ব্স্তান-'দ্জিন-ব্জাং-পো  100px  ১৭৫৯-১৭৯২  nges don bstan 'dzin bzang po চতুর্থ  মি-'গ্যুর-নাম-ম্খা'ই-র্দো-র্জে  ১৭৯৩-১৮৭০  mi 'gyur nam mkha'i rdo rje পঞ্চম  থুব-ব্স্তান-ছোস-ক্যি-র্দো-র্জে  100px  ১৮৭২–১৯৩৫  thub bstan chos kyi rdo rje ষষ্ঠ  ও-র্গ্যান-'জিগ্স-ব্রাল-ব্যাং-ছুব-র্দো-র্জে   100px  ১৯৩৫ - ১৯৫৯  o rgyan 'jigs bral tshe dbang rdo rje সপ্তম  'জিগ্স-মেদ-ব্লো-গ্সাল-দ্বাং-পো (ভারত)   ১৯৬৪-বর্তমান  'jigs med blo gsal dbang po সপ্তম  ব্স্তান-'দ্জিন-লুং-র্তোগ্স-ন্যি-মা (তিব্বত)   ১৯৭৪-বর্তমান  bstan 'dzin lung rtogs nyi ma  তথ্যসূত্র  বিষয়শ্রেণী:তিব্বতী বৌদ্ধ উপাধি বিষয়শ্রেণী:ন্যিংমা
ঘাঘর ইউনিয়ন বাংলদেশের ঢাকা বিভাগের গোপালগঞ্জ জেলার কোটালীপাড়া উপজেলার একটি ইউনিয়ন।  ইতিহাস কোটালীপাড়া উপজেলার সদরে ১৯৬৫ সালে গড়ে উঠা এই ইউনিয়ন কোটালীপাড়া উপজেলার প্রান কেন্দ্র। ১৯৯৭ সালে ঘাঘর ইউনিয়নের একটিবড় অংশ নিয়ে একটি পৌরসভা গঠিত হওয়ার কারণে এই ইউনিয়নের আয়তন ছোট হয়ে যায়, ফলে এটি উপজেলার ক্ষুদ্রতম ইউনিয়নে পরিণত হয়।  ভৌগোলিক অবস্থান  ঘাঘর ইউনিয়নের অবস্থান উপজেলা সদরে পৌরসভার চারদিকে বৃত্তাকার। ঘাঘর ইউনিয়নের উত্তরে রাধাগঞ্জ, দক্ষিণে আমতলী ও পিঞ্জুরী, পশ্চিমে হিরণ ও কুশলা, পূর্বে আমতলী ইউনিয়ন অবস্থিত। ঘাঘর ইউনিয়নের নিজস্ব ভবনটি এখনো পৌরসভার অভ্যন্তরে উপজেল কেন্দ্রীয় জামে মসজিদের পার্শ্বে অবস্থিত।  তথ্যসূত্র  বিষয়শ্রেণী:কোটালীপাড়া উপজেলার ইউনিয়ন
কেন্ট স্টেট বিশ্ববিদ্যালয় হল ওহাইও অঙ্গরাজ্যের কেন্ট শহরে অবস্থিত একটি সরকারি গবেষণা বিশ্ববিদ্যালয়। উত্তর ওহাইওতে বিশ্ববিদ্যালয়টির সাতটি আঞ্চলিক ক্যাম্পাস রয়েছে এবং আঞ্চলিক ও আন্তর্জাতিক পরিধি রয়েছে। আঞ্চলিক ক্যাম্পাসগুলো অ্যাশটাবুলা, বার্টন, ইস্ট লিভারপুল, জ্যাকসন টাউনশিপ, নিউ ফিলাডেলফিয়া, সালেম ও ওয়ারেনে অবস্থিত এবং ইন্ডিপেন্ডেন্সের ক্লিভল্যান্ডে, ওহাইওর টুইন্সবার্গে, নিউ ইয়র্ক সিটিতে ও ইতালির ফ্লোরেন্সে অতিরিক্ত পরিধি রয়েছে।  বিশ্ববিদ্যালয়টি ১৯১০ সালে শিক্ষকদের প্রশিক্ষণ স্কুল হিসেবে প্রতিষ্ঠিত হয়। ১৯১২ সালে কেন্ট শহরের বিভিন্ন স্থানে ও সাময়িক ভবনে প্রথম পাঠদান শুরু হয় এবং পরের বছর মূল ক্যাম্পাসের প্রথম ভবন চালু হয়। তখন থেকে বিশ্ববিদ্যালয়টি একাধিক পাঠদান কার্যক্রম, কলা ও বিজ্ঞানে স্নাতক প্রোগ্রাম চালু করে, এবং গবেষণার সুযোগ প্রদান করে। ১৯৬০-এর দশকের শেষভাগ থেকে ১৯৭০-এর দশকের শুরুতে বিশ্ববিদ্যালয়টি ভিয়েতনাম যুদ্ধে মার্কিন যুক্তরাষ্ট্রের যুক্ত হওয়ার বিপক্ষে শিক্ষার্থীদের সক্রিয়তার জন্য আন্তর্জাতিকভাবে পরিচিতি অর্জন করে।  বিভাগ কেন্ট স্টেট বিশ্ববিদ্যালয়ের কলেজগুলো হল  বিমানচালনবিদ্যা ও প্রকৌশল  স্থাপত্য ও পরিবেশ  কলা  কলা ও বিজ্ঞান  ব্যবসায় প্রশাসন  যোগাযোগ ও তথ্য  শিক্ষা, স্বাস্থ্য, ও মানবসেবা  নার্সিং  পোডিয়াট্রিক মেডিসিন  গণস্বাস্থ্য  ছাত্রাবাস কেন্ট স্টেট বিশ্ববিদ্যালয়ে প্রাঙ্গনে ২৫টি ছাত্রাবাস রয়েছে। সবকয়টি ছাত্রাবাস কেন্টের মূল ক্যাম্পাসে অবস্থিত। প্রতিটি ছাত্রাবাস আবার বড় দলের অন্তর্ভুক্ত, যার সাধারণ নাম বা কেন্দ্রীয় অঞ্চল রয়েছে। সেগুলো হল:  টুইন টাওয়ার্স - বিয়াল ও ম্যাকডোয়েল  ট্রাই-টাওয়ার্স - কুন্স, লিব্রিক, রাইট ও কর্ব  লুপ রোড - ভ্যান ক্যাম্পেন  ইস্টওয়ে - অ্যালিন, ক্লার্ক, ফ্লেচার ও ম্যানচেস্টার  নিউ ফ্রন্ট - প্রেন্টিস, ভার্ডার, ডানবার, ও এঙ্গলম্যান  সেন্টেনিয়াল কোর্ট - 'এ - এফ' দিয়ে শুরু হওয়ার ছয়টি ভবন  কোয়াড - লেক, ওলসন, জনসন, ও স্টোফার  তথ্যসূত্র  বহিঃসংযোগ       বিষয়শ্রেণী:১৯১০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ওহাইওর বিশ্ববিদ্যালয় ও কলেজ বিষয়শ্রেণী:ওহাইওর সরকারি বিশ্ববিদ্যালয় বিষয়শ্রেণী:কেন্ট, ওহাইও বিষয়শ্রেণী:১৯১০-এ প্রতিষ্ঠিত বিশ্ববিদ্যালয় ও কলেজ
পূবালী ব্যাংক পিএলসি  বাংলাদেশের একটি  স্বায়ত্তশাসিত বাণিজ্যিক ব্যাংক। শাখা ও কর্মকাণ্ডের বিচারে, সরকারি মালিকানাধীন ব্যাংকগুলোর পরেই এটি বাংলাদেশের বৃহত্তম ব্যাংক। ব্যাংকটি সেরা আর্থিক প্রতিষ্ঠান হিসেবে 'বাংলাদেশ বিজনেস এওয়ার্ড-২০০৯' পদক অর্জন করেছে।   ইতিহাস  ব্যাংকটি পূর্ব পাকিস্তানের কয়েকজন বাঙালি উদ্যোক্তার উৎসাহে ১৯৫৯ সালে ইস্টার্ন মার্কেন্টাইল ব্যাংক নামে প্রতিষ্ঠিত হয়। স্বাধীনতা লাভের পর ১৯৭২ সালে এটি পূবালী ব্যাংক নামে সরকারিকরণ করা হয় এবং পুনরায় ১৯৮৩ সালে এটিকে বেসরকারিকরণ করা হয় ও নামকরণ করা হয় পূবালী ব্যাংক লিমিটেড।   ব্যাংকটি ২০০৭ সালে উত্তরা ফাইন্যান্স অ্যান্ড ইনভেস্টমেন্টস লিমিটেডের সাথে ১০০ মিলিয়ন টাকার ঋণ চুক্তি স্বাক্ষর করে।   ২০০৯ সালে পূবালী ব্যাংকের রিজার্ভ ছিল প্রায় ৮৮.৮৯ বিলিয়ন টাকা। ব্যাংকটির নন-পারফর্মিং লোন ২০০৪ সালে ১৮.৪০ শতাংশ থেকে কমে ২.৯৬ শতাংশে দাঁড়ায়।   কার্যক্রম  ব্যাংকটি বর্তমানে যেসব কার্যক্রম পরিচালনা করছে তার মধ্যে রয়েছে:  বাণিজ্যিক ব্যাংকিং  ইসলামী ব্যাংকিং  এসএমই ব্যাংকিং  কার্ড পরিসেবা (ডেবিট)  ভোক্তা ঋণ  এটিএম পরিষেবা (অন্যান্য ব্যাংকের সাথে সংযুক্ত)   শাখা  ব্যাংকটির বর্তমানে (২০২৪) শাখার সংখ্যা ৫০৪ টি এবং  উপশাখা ২২৩ টি(ইসলামিক উইন্ডোসহ)   আরও দেখুন    বাংলাদেশ ব্যাংক  বাংলাদেশের ব্যাংকের তালিকা   তথ্যসূত্র    বহিঃসংযোগ   ব্যাংকের প্রশাসনিক ওয়েবসাইট  বিষয়শ্রেণী:বাংলাদেশের বেসরকারি ব্যাংক বিষয়শ্রেণী:বাংলাদেশের ইসলামি ব্যাংকিং সেবা প্রদানকারী ব্যাংক বিষয়শ্রেণী:১৯৫৯-এ প্রতিষ্ঠিত ব্যাংক বিষয়শ্রেণী:বাংলাদেশের ব্যাংক
সৌরাষ্ট্র ক্রিকেট অ্যাসোসিয়েশন হল ভারতের গুজরাট রাজ্যের সৌরাষ্ট্র ও কচ্ছ অঞ্চলের ক্রিকেট কার্যক্রমের নিয়ন্ত্রক সংস্থা এবং সৌরাষ্ট্র ক্রিকেট দল।   এটি ভারতীয় ক্রিকেট কন্ট্রোল বোর্ডের অধিভুক্ত।   ইতিহাস  এটি ১৯৫০ সালে প্রতিষ্ঠিত হয়। left|thumb|300px|সৌরাষ্ট্র ক্রিকেট অ্যাসোসিয়েশন স্টেডিয়াম তথ্যসূত্র  বহিঃসংযোগ প্রাতিষ্ঠানিক ওয়েবসাইট  সৌরাষ্ট্রে ক্রিকেটের ইতিহাস গত দেড়শো বছর বা তারও বেশি সময় ধরে সৌরাষ্ট্র অঞ্চলে ক্রিকেট খেলা হচ্ছে, যা সেই সময়ে কাথিয়াওয়ার নামে পরিচিত ছিল: রাজকোটের রাজকুমার কলেজের অধ্যক্ষদের প্রচেষ্টার জন্য ধন্যবাদ, মিঃ চেস্টার ম্যাকনাগটেন (১৮৭১-১৮৯৬) এবং তারপরে মিঃ সি ডাব্লু ওয়াডিংটন (১৮৯৬-১৯০৩    বিষয়শ্রেণী:ভারতের ক্রিকেট প্রশাসন বিষয়শ্রেণী:গুজরাতে ক্রিকেট বিষয়শ্রেণী:১৯৫০-এ প্রতিষ্ঠিত ক্রীড়া সংস্থা বিষয়শ্রেণী:১৯৫০-এ বোম্বে রাজ্যে প্রতিষ্ঠিত বিষয়শ্রেণী:গুজরাত ভিত্তিক সংগঠন
প্রবোধ পন্ডা একজন ভারতীয় বাঙালি রাজনীতিবিদ, তিনি সিপিআই দলের অন্যতম নেতা ছিলেন। তিনি ২০০১ সাল থেকে ২০১৪ সাল পর্যন্ত মেদিনীপুর লোকসভা কেন্দ্রএর সাংসদ ছিলেন। ব্যক্তিগত জীবন  প্রবোধ পন্ডা একটি উৎকল ব্রাহ্মণ পরিবারে জন্মগ্রহণ করেন। তিনি দাঁতন ভাতার কলেজ কলেজ থেকে স্নাতক স্তরের পড়াশোনা শেষ করেন। ২০০১ থেকে ২০১৪ সাল পর্যন্ত মেদিনীপুর কেন্দ্রের সাংসদ থাকার পর তিনি সিপিআই পশ্চিমবঙ্গ রাজ্য কমিটির সম্পাদক হন। কলকাতায় নিজের অফিসে কর্মরত অবস্থায় হৃদযন্ত্র বিকল হয়ে প্রবোধ পন্ডা মারা যান।  তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:২০১৮-এ মৃত্যু বিষয়শ্রেণী:ত্রয়োদশ লোকসভার সদস্য বিষয়শ্রেণী:চতুর্দশ লোকসভার সদস্য বিষয়শ্রেণী:পঞ্চদশ লোকসভার সদস্য বিষয়শ্রেণী:পশ্চিম মেদিনীপুর জেলার ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গের ভারতের কমিউনিস্ট পার্টির রাজনীতিবিদ বিষয়শ্রেণী:পশ্চিমবঙ্গের লোকসভা সদস্য
লাভপুর (বিধানসভা কেন্দ্র) ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র। এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ২৮৮ নং লাভপুর বিধানসভা কেন্দ্রটি লাভপুর সমষ্টি উন্নয়ন ব্লক এবং আহমেদপুর, অমরপুর, ভ্রমরকোল, পাড়ুই, সাংরা এবং শ্রীনিধিপুর গ্রাম পঞ্চায়েত গুলি বোলপুর শ্রীনিকেতন সমষ্টি উন্নয়ন ব্লক গুলির অন্তর্গত।  লাভপুর বিধানসভা কেন্দ্রটি ৪১ নং বোলপুর লোকসভা কেন্দ্র এর অন্তর্গত।   বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫৭লাভপুররাধনাথ চট্টোরাজভারতের কমিউনিস্ট পার্টি ১৯৬২রাধনাথ চট্টোরাজভারতের কমিউনিস্ট পার্টি১৯৬৭ এস. বন্দ্যোপাধ্যায়ভারতীয় জাতীয় কংগ্রেস ১৯৬৯রাধনাথ চট্টোরাজভারতের কমিউনিস্ট পার্টি (মার্ক্সবাদী)১৯৭১সুনিল কুমার মজুমদারভারতের কমিউনিস্ট পার্টি১৯৭২নির্মল কুমার সিনহাভারতের কমিউনিস্ট পার্টি১৯৭৭সুনিল কুমার মজুমদারভারতের কমিউনিস্ট পার্টি (মার্ক্সবাদী)১৯৮২সুনিল কুমার মজুমদারভারতের কমিউনিস্ট পার্টি (মার্ক্সবাদী)১৯৮৭সুনিল কুমার মজুমদারভারতের কমিউনিস্ট পার্টি (মার্ক্সবাদী)১৯৯১মানিক চন্দ্র মণ্ডলভারতের কমিউনিস্ট পার্টি (মার্ক্সবাদী)১৯৯৬মানিক চন্দ্র মণ্ডলভারতের কমিউনিস্ট পার্টি (মার্ক্সবাদী)২০০১নবনিতা মুখার্জীভারতের কমিউনিস্ট পার্টি (মার্ক্সবাদী)২০০৬নবনিতা মুখার্জীভারতের কমিউনিস্ট পার্টি (মার্ক্সবাদী)২০১১মনিরুল ইসলামসর্বভারতীয় তৃণমূল কংগ্রেস  নির্বাচনী ফলাফল ২০১১ ২০১১ সালের নির্বাচনে, তৃণমূল কংগ্রেসের মনিরুল ইসলাম তার নিকটতম প্রতিদ্বন্দ্বী সিপিআই (এম) এর নবনিতা মুখার্জীকে পরাজিত করেন।     ১৯৭৭-২০০৬ ২০০৬ এবং ২০০১ সালের বিধানসভা নির্বাচনে, সিপিআই (এম) এর নবনিতা মুখার্জী লাভপুর কেন্দ্র থেকে জয়ী হন ২০০৬ সালে তৃণমূল কংগ্রেসের দেবাশিষ ওঝাকে এবং ২০০১ সালে তৃণমূল কংগ্রেসের অরূপ কুমার মিশ্রকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর মানিক চন্দ্র মণ্ডল ১৯৯৬ সালে কংগ্রেসের দেব রঞ্জন মুখোপাধ্যায়কে এবং ১৯৯১ সালে কংগ্রেসের ইউনূস মল্লিককে পরাজিত করেন। সিপিআই (এম) এর সুনিল কুমার মজুমদার ১৯৮৭ সালে কংগ্রেসের ইউনূস মল্লিককে পরাজিত করেন, ১৯৮২ সালে কংগ্রেসের শিশির দত্তকে এবং ১৯৭৭ সালে কংগ্রেসের ইউনুস মল্লিককে পরাজিত করেন।  ১৯৫৭-১৯৭২ সিপিআই এর নির্মল কুমার সিনহা ১৯৭২ সালে জয়ী হন। সিপিআইয়ের সুনিল কুমার মজুমদার ১৯৭১ সালে জয়ী হন। সিপিআই (এম) এর রাধনাথ চট্টোরাজ ১৯৬৯ সালে জয়ী হন। ১৯৬৭ সালে কংগ্রেসের এস. বন্দ্যোপাধ্যায় জয়ী হন। সিপিআই এর রাধনাথ চট্টোরাজ ১৯৬২ এবং ১৯৫৭ সালে জয়ী হন। এর আগে আসন বিদ্যমান ছিল না।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:বীরভূম জেলার রাজনীতি
মার্টিন অ্যালান উম্যান একজন মার্কিন প্রকৌশলী।  জীবনী উম্যান প্রিন্সটন বিশ্ববিদ্যালয় থেকে ১৯৫৭ সালে ব্যাচেলর অব সায়েন্স ১৯৫৯ সালে মাস্টার অব আর্টস এবং ১৯৬১ সালে পিএইচডি ডিগ্রি অর্জন করেন। তিনি ১৯৬১ থেকে ১৯৬৫ সাল পর্যন্ত আরিজোনা বিশ্ববিদ্যালয় এ তড়িৎ প্রকৌশলের সহযোগী অধ্যাপক হিসেবে কর্মরত ছিলেন। তিনি ১৯৭১ সালে ফ্লোরিডা বিশ্ববিদ্যালয় এর তড়িৎ প্রকৌশলের অধ্যাপক নিযুক্ত হন। তিনি ১৯৯১ থেকে ২০০৩ সাল পর্যন্ত এই বিভাগের চেয়ারম্যানের দায়িত্ব পালন করেন। তিনি ১৯৯৬ সালে আইইইই হাইনরিখ হার্জ মেডেল লাভ করেন।  তথ্যসূত্র  বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৩৬-এ জন্ম
বালিয়াকান্দি বাংলাদেশের ঢাকা বিভাগের রাজবাড়ী জেলার অন্তর্গত একটি উপজেলা।   অবস্থান  বালিয়াকান্দি রাজবাড়ী জেলার অন্তর্গত একটি উপজেলা। বালিয়াকান্দির উত্তরে পাংশা উপজেলা, দক্ষিণে ফরিদপুর জেলার মধুখালী উপজেলা, পূর্বে রাজবাড়ী সদর উপজেলা, পশ্চিমে মাগুরা জেলার শ্রীপুর উপজেলা।   প্রশাসনিক এলাকা  ইউনিয়ন সমূহ ৭ টি,   জামালপুর ইউনিয়ন, বালিয়াকান্দি  বহরপুর ইউনিয়ন  ইসলামপুর ইউনিয়ন, বালিয়াকান্দি  নবাবপুর ইউনিয়ন, বালিয়াকান্দি  জঙ্গল ইউনিয়ন  নারুয়া ইউনিয়ন  বালিয়াকান্দি ইউনিয়ন   শিক্ষা  শিক্ষাপ্রতিষ্ঠান সমূহ: বালিয়াকান্দি সরকারি কলেজ, মীর মোশাররফ হসেন ডিগ্রী কলেজ,জামালপুর ডিগ্রি কলেজ,বহরপুর ডিগ্রি কলেজ ও আরও কিছু কলেজ রয়েছে।   অর্থনীতি  জনগোষ্ঠীর আয়ের প্রধান উৎস কৃষি ৭১.৪%, অকৃষি শ্রমিক ২.২৭%, শিল্প ০.৪৮%, ব্যবসা ১১.৯%, পরিবহন ও যোগাযোগ ৩.২%, চাকরি ৪.৬৮%, নির্মাণ ০.৯%, ধর্মীয় সেবা ০.১৬%, রেন্ট অ্যান্ড রেমিটেন্স ০.২৭% এবং অন্যান্য ৪.৭৪%।  প্রধান কৃষি ফসল ধান, পাট, আখ, তৈলবীজ, খয়ের।  বিলুপ্ত বা বিলুপ্তপ্রায় ফসলাদি কার্পাস, জাফরান।  প্রধান ফল-ফলাদি আম, কাঁঠাল, নারিকেল, কলা।   উল্লেখযোগ্য ব্যক্তিত্ব    মীর মোশাররফ হোসেন - সাহিত্যিক।  তারাপদ লাহিড়ী - স্বাধীনতা সংগ্রামী   আরও দেখুন   রাজবাড়ী জেলা  ঢাকা বিভাগ  বাংলাদেশের উপজেলাসমূহ   তথ্যসূত্র   বহিঃসংযোগ    বিষয়শ্রেণী:বালিয়াকান্দি উপজেলা বিষয়শ্রেণী:রাজবাড়ী জেলার উপজেলা